Seun wat by oord vermis raak dood gevind | Maroela Media
'n Sewejarige seun wat Saterdag by 'n oord in Pretoria vermis geraak het, is Sondagoggend dood gevind.
Xander Loubser, woordvoerder van Best Care-ambulansdienste, het gesê Bohlale Mokoena het omstreeks 16:00 by die oord in die noorde van Pretoria vermis geraak. "Volgens die kind se ma het hy binne minute net verdwyn," het Loubser gesê.
Die bestuur van die oord het 'n soektog na die kind van stapel gestuur, maar sonder sukses. Volgens Loubser het Best Care-ambulansdienste en die Tshwane-nooddienste die soektog om 19:00 oorgeneem. Daar is in die oord na Bohlale gesoek, terwyl polisieduikers die swembaddens gefynkam het.
"Daar was verskeie faktore wat die soektog beïnvloed het, onder meer die watertemperatuur en die beskikbare lig nadat dit donker geword het."
Bohlale se liggaam is Sondagoggend in een van die swembaddens gevind. "Ons is verlig dat Bohlale se liggaam gevind is, maar ons harte gaan uit aan sy familie met die tragiese verlies," het Loubser gesê. Hy het al die betrokkenes bedank wat by die soektog betrokke was.
Kapt. Mavela Masondo, woordvoerder van die polisie, het gesê 'n geregtelike doodsondersoek word gedoen.
Beamptes by die Zambibush Resort tydens die soektog. Foto: Best Care-ambulansdienste
Numsa nié deel van Cosatu-staking
Iets klink nie lekker nie. Die seun is teen 16h00 as vermis aangemeld. Teen daardie tyd is dit nog lig. Die eerste plek om 'n vermiste kind te soek is in die swembaddens. Die polisieduikers het ook die swembaddens gefynkam en kon nie die lykie kry nie. 'n Outopsie sal wel die oorsaak van dood bepaal. 'n Kind van 7 behoort in elk geval nie sonder toesig gelaat te word nie. Was daar geen ander baaiers in die betrokke swembad tot 18h00 nie ?
Polusie duikers in die swebaddens? Hoe vuil is die water dan
Hoe gebeur so iets?
Hierdie storie klink vir my maar verdag.
'n Pragtige jong seuntjie het sy lewe verloor en daar is familie en vriende wat vandag met daardie verlies moet leef.
Maroela Media hoe kan sulke onsensitiewe kommentaar geplaas word deur mense met geen begrip of gevoel vir ander se verlies. Hierdie mense is op alle vlakke intelektueel arm.